|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/324** |
|  | **(protokols Nr.10; 71.p.)** |

**Par izmaiņām** **Gulbenes novada pašvaldības dzīvesvietas reģistrācijas un anulācijas komisijas sastāvā**

Gulbenes novada pašvaldībā 2025.gada 22.aprīlī saņemts un ar reģistrācijas Nr.GND/5.17/25/989-C reģistrēts Gulbenes novada pašvaldības dzīvesvietas reģistrācijas un anulācijas komisijas locekles (sekretāres) Larisas Cīrules, kura vienlaikus pilda Gulbenes novada Centrālās pārvaldes Kancelejas nodaļas ar struktūrvienību “Gulbenes novada valsts un pašvaldības vienotais klientu apkalpošanas centrs” vecākās klientu apkalpošanas speciālistes amata pienākumus, 2025.gada 22.aprīļa iesniegums, kurā izteikts lūgums atbrīvot viņu no Gulbenes novada pašvaldības dzīvesvietas reģistrācijas un anulācijas komisijas locekles amata no 2025.gada 30.aprīļa.

Saskaņā ar likuma “Par interešu konflikta novēršanu valsts amatpersonu darbībā” 8.1 panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Līvas Balodes amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Kancelejas nodaļas ar struktūrvienību “Gulbenes novada valsts un pašvaldības vienotais klientu apkalpošanas centrs” centra vadītājas un Gulbenes novada pašvaldības dzīvesvietas reģistrācijas un anulācijas komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu un 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Līvas Balodes amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu, Gulbenes novada pašvaldības 2024.gada 29.augusta iekšējā normatīvā akta Nr. GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums”, 9.punktu, kas nosaka, ka komisijas sastāvu apstiprina ar Gulbenes novada pašvaldības domes lēmumu, likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu, 8.1 panta ceturto prim daļu, piektās daļas 1. punktu un 2. punktu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Larisu Cīruli, no Gulbenes novada pašvaldības dzīvesvietas reģistrācijas un anulācijas komisijas locekles amata ar 2025.gada 30.aprīli.
2. IEVĒLĒT Gulbenes novada Centrālās pārvaldes Kancelejas nodaļas ar struktūrvienību “Gulbenes novada valsts un pašvaldības vienotais klientu apkalpošanas centrs” centra vadītāju Līvu Balodi, Gulbenes novada pašvaldības dzīvesvietas reģistrācijas un anulācijas komisijas locekles amatā ar 2025.gada 1.maiju.
3. ATĻAUT Līvai Balodeisavstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Kancelejas nodaļas ar struktūrvienību “Gulbenes novada valsts un pašvaldības vienotais klientu apkalpošanas centrs” centra vadītājas un Gulbenes novada pašvaldības dzīvesvietas reģistrācijas un anulācijas komisijas locekles amatus.
4. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusa izmaiņām šā lēmuma 1. un 2.punktā minētajām personām.

Gulbenes novada pašvaldības domes priekšsēdētājs A.Caunītis